CELEX: 32015R1430
Language: hu
Date: 2015-08-26 00:00:00
Title: A Bizottság (EU) 2015/1430 végrehajtási rendelete (2015. augusztus 26.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Jambon de Lacaune (OFJ)]

27.8.2015   
            
            
               HU
            
            
               Az Európai Unió Hivatalos Lapja
            
            
               L 224/35
            
         A BIZOTTSÁG (EU) 2015/1430 VÉGREHAJTÁSI RENDELETE
   (2015. augusztus 26.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Jambon de Lacaune (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:
   
               (1)
            
            
               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Franciaország kérelmét (2) a „Jambon de Lacaune” elnevezés bejegyzésére.
            
         
               (2)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Jambon de Lacaune” elnevezést be kell jegyezni.
            
         
               (3)
            
            
               A francia hatóságok 2014. március 3-i levelükben tájékoztatták a Bizottságot arról, hogy a területükön működő SARL René Pujol vállalkozás (székhelye: 11 avenue de Lattre de Tassigny, BP 52 81230 Lacaune), valamint a Maison Nègre, charcuterie lacaunaise vállalkozás (székhelye: 6 avenue de Naurois, 81230 Lacaune) már több mint öt éve jogszerűen forgalmazzák a „Jambon de Lacaune” kereskedelmi megnevezésű terméket, továbbá hogy ez a kérdés felmerült a nemzeti kifogásolási eljárás során.
            
         
               (4)
            
            
               Mivel a (3) preambulumbekezdésben említett SARL René Pujol és Maison Nègre vállalkozás megfelel az 1151/2012/EU rendelet 15. cikkének (1) bekezdésében foglalt követelményeknek, ezért annak érdekében, hogy a megnevezés bejegyzését követően a kereskedelmi megnevezést egy átmeneti időszak során továbbra is jogszerűen használhassák, a bejegyzés iránti kérelem Bizottsághoz történő benyújtásának időpontjától számított öt éves átmeneti időszakra engedélyezni kellene számukra a „Jambon de Lacaune” elnevezés használatát.
            
         
               (5)
            
            
               Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,
            
         ELFOGADTA EZT A RENDELETET:
   1. cikk
   A „Jambon de Lacaune” (OFJ) elnevezés bejegyzésre kerül.
   Az első albekezdésben említett elnevezés egy, a 668/2014/EU bizottsági végrehajtási rendelet (3) XI. mellékletének 1.2. osztályába – Húsipari termékek (főzve, sózva, füstölve stb.) – tartozó terméket azonosít.
   2. cikk
   Az SARL René Pujol és a Maison Nègre vállalkozások 2019. március 3-ig továbbra is használhatják a „Jambon de Lacaune” (OFJ) bejegyzett elnevezést.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 26-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2012.12.14., 1. o.
   
   
      (2)  HL C 47., 2015.2.10., 5. o.
   
   
      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).